**Rada školy pri Základnej škole s materskou školou, č. 44, 900 85 Vištuk**

**Výročná správa o činnosti Rady školy pri Základnej škole s materskou školou**

 **vo Vištuku v školskom roku 2015/2016**

 V súlade so zákonom MR SR č. 596/2009 Z. z o štátnej správe v školstve a školskej samospráve v znení neskorších predpisov je Rada školy iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky. Vyjadruje sa a posudzuje činnosť školy a školských zariadení v obci, k zriaďovateľovi školy (obci) a iným inštitúciám SR z pohľadu školskej problematiky. V zmysle tejto pôsobnosti Rada školy zasadala tri krát.

Na prvom zasadnutí, ktoré sa uskutočnilo **14.10.** 2015 sa vyjadrovali dokumentom základnej a materskej školy ako sú napríklad: Hodnotenie kontinuálneho vzdelávania, informácia o vzdelávacom procese v ZŠ, školských vzdelávacích programoch v škole aj ŠKD, ktoré sú podkladom pre rozhodovanie zriaďovateľa. Okrem toho boli členovia informovaní o čerpaní rozpočtu za uplynulé obdobie.

Druhé zasadnutie prebehlo 9.**12.2015**, na ktorom vyjadrovali svoje stanovisko k návrhu rozpočtu Základnej školy s materskou školou vo Vištuku na rok 2016-2018.

Tretie zasadnutie sa uskutočnilo **12.05.2016**.,kde boli oboznámený správou o hospodárení za šk. rok 2015 Základnej školy s materskou školu vo Vištuku.

Počas tohto obdobia členstvo RŠ ostalo nezmenené.

**Zástupca rodičov MŠ**: Miroslava Horová.

**Zástupcovia rodičov ZŠ:** Mgr. Andrea Buková, p. Piteková Ing. Jozef Veselka, ktorý je aj podpredseda RŠ.

**Zástupca pedagogických zamestnancov MŠ:** Mgr. Katarína Kosnáčová, Ing. Marta Čundrlíková

**Zástupca nepedagog. zamestnancov ZŠ s MŠ**: p. Rozália Kordošová

**Delegovaní zástupcovia zriaďovateľa**: Ing. Arch. Beáta Pavleová, Olšová Jana, Oravcová Danka, Bc. Romana Tomašovičová.

V školskom roku 2015/2016 Rada školy pri ZŠsMŠ nehospodárila so žiadnymi finančnými prostriedkami.

 Na záver chcem poďakovať p. riaditeľke Mgr. Viere Mladenovej  aj ostatným pedagogickým zamestnancom školy za dobrú spoluprácu, za včasné predkladanie všetkých materiálov a podrobných informácií podľa požiadaviek jednotlivých členov RŠ, za podrobné vysvetľovanie školskej problematiky a verím, že táto spolupráca medzi nami bude pokračovať aj naďalej.

 ..................................................

 Predsedníčka Rady školy Mgr. Katarína Kosnáčová

Vo Vištuku 31.08. 2016